دھیروبین پٹیل

دھیروبین گوردھنبھائی پٹیل () اک بھارتی ناول کار، ناٹک کار اتے مترجم اے۔

 زندگی 
دھیروبین گوردھنبھائی پٹیل دا جم 25 مئی 1926 نوں بڑودا (ہن وڈودرا، گجرات) وچ بمبے کرونیکل دے صحافی گوردھنبھائی پٹیل اتے اک سیاسی کارکن اتے آل انڈیا کانگرس کمیٹی دی میمبر گنگابین پٹیل دے گھر ہویا سی۔ اسدا پروار انند دے نزدیک دھرمج پنڈ نال متعلق اے۔ اوہ ممبئی دے اک اپنگر، سانتاکروز وچ وڈی ہوئی اتے اجے وی اتھے رہندی اے۔ اس دی پڑھائی ممبئی دے پودار سکول وچ ہوئی سی۔ اسنے ایلپھنسٹن کالج توں اچّ سکھیا حاصل کیتی۔ اسنے 1945 وچ انگریزی وچ بیئے اتے 1949 وچ بھون دے کالج توں ایم۔اے۔ کیتی۔ اسنے 1963–64 وچ دہیسر وکھے کالج وچ انگریزی پڑائی اتے بعد وچ بھارتی تعلیم بھون وکھے انگریزی ساہت پڑھایا۔ 

اسنے تھوڑھے ویلے لئی آنند پبلشراں نال کم کیتا۔ اس توں بعد، اسنے 1963–64 وچ کلکی پرکاشن نام دے اک پبلشنگ ہاؤس دا قیام کیتا۔ 1966 توں 1975 تک اسنے سدا نام دا گجراتی رسالہ سمپادت کیتا۔ بعد وچ اسنے گجرات ساہت سبھا دی پردھان وجوں سیوا نبھائی۔ اسنے 2003―2004 وچ گجراتی ساہت کونسل دی پردھان وجوں سیوا نبھائی اتے اسدے اک ناٹک بھونی بھاوئی نوں اک فلم وچڈھالیا گیا۔ 

 ساہتی کم 
دھیروبین پٹیل نے چھوٹیاں کہانیاں اتے کویتاواں دے کئی سنگرہیاں دے نال نال ناول وی لکھے ہن۔ اسنے ریڈیو ناٹک اتے سٹیج ناٹک لکھے ہن۔ اس دا کم گاندھیوادی آدرشاں توں متاثر اے۔ نقاد سوسی تھارو اتے کے للتا نے لکھیا اے، "حالانکہ دھیروبین، ناول کار کندنکا کپاڈیا وانگ اپنے آپ نوں ناریوادی نہیں مندی پر اوہ ایہہ مندی اے کہ عورت دے نیویں رتبے دی جڑھاں اوہناں دی اپنی دماغی حالت وچ ہن۔"  اسدا مڈھلا کم، خاصکر، عورتاں دی زندگی اتے اوہناں دے تعلقاں بارے دسدا اے، اتے اس بارے اے، جس نوں تھارو اتے للتا نے "سوے دی بھال" دسیا اے۔ اسدا بعد دا کم مکھ طور تے بچیاں اتے چھوٹے بالغاں لئی رہا اے، اتے اسنے انٹرنیٹ تے جانکاری دی اسان اپلبدھتا دے باو جود بچیاں لئی ساہت دی وکالت کیتی۔

 حوالے 

گٹھ:20ویں صدی دے بھارتی لکھاری
گٹھ:بھارتی خواتین ناول کار
گٹھ:گجراتی وچ ساہت اکادمی انعام جیتو
گٹھ:زندہ لوک
گٹھ:جم 1926
گٹھ:بھارتی خواتین مترجم